
Parlamentul României

Camera Deputaţilor     
	Comisia pentru apărare, ordine

publică şi siguranţă naţională

Nr.32/712/2008
	                                    Bucureşti, 04.02.2009 

                          PL x. 635/2008


RAPORT 
asupra proiectului de Lege pentru aprobarea Ordonanţei de urgenţă a Guvernului nr.132/2008 pentru ratificarea Memorandumului de Înţelegere între Ministerul Apărării al Republicii Bulgaria, Ministerul Apărării al Republicii Cehe, Ministerul Apărării al Republicii Estonia, Ministerul Apărării al Republicii Finlanda, Guvernul Republicii Ungare, Ministerul Apărării al Republicii Italiene, Ministerul Apărării al Republicii Letonia, Ministerul Apărării al Republicii Lituania, Ministrul Apărării al Regatului Ţărilor de Jos, Ministerul Apărării al Regatului Norvegiei, Ministrul Apărării Naţionale al Republicii Polone, Guvernul României, Ministerul Apărării al Republicii Slovenia, Guvernul Regatului Suediei şi Departamentul Apărării al Statelor Unite ale Americii privind Capabilitatea de Transport Strategic Aerian (SAC), deschis spre semnare la Luxemburg, la 14 februarie 2008 şi a Scrisorii de confirmare între Participanţii la SAC MoU cu privire la suspendarea şi reducerea unor costuri ale Programului privind Capabilitatea de Transport Strategic Aerian şi alocarea orelor de zbor neprevăzute 

în Program
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.132/2008 pentru ratificarea Memorandumului de Înţelegere între Ministerul Apărării al Republicii Bulgaria, Ministerul Apărării al Republicii Cehe, Ministerul Apărării al Republicii Estonia, Ministerul Apărării al Republicii Finlanda, Guvernul Republicii Ungare, Ministerul Apărării al Republicii Italiene, Ministerul Apărării al Republicii Letonia, Ministerul Apărării al Republicii Lituania, Ministrul Apărării al Regatului Ţărilor de Jos, Ministerul Apărării al Regatului Norvegiei, Ministrul Apărării Naţionale al Republicii Polone, Guvernul României, Ministerul Apărării al Republicii Slovenia, Guvernul Regatului Suediei şi Departamentul Apărării ale Statelor Unite al Americii privind Capabilitatea de Transport Strategic Aerian (SAC), deschis spre semnare la Luxemburg, la 14 februarie 2008 şi a Scrisorii de confirmare între Participanţii la SAC MoU cu privire la suspendarea şi reducerea unor costuri ale Programului privind Capabilitatea de Transport Strategic Aerian şi alocarea orelor de zbor neprevăzute în Program, trimis cu adresa nr. PL.x. 635 din 4 noiembrie 2008 şi înregistrat cu nr.32/712 din 05.11.2008. 

Consiliul Legislativ, cu nr. 1249/16.10.2008, a avizat favorabil acest proiect de lege.

Comisia juridică, de disciplină şi imunităţi, cu nr. PL-x 635/2008 din 27.01.2009 a avizat favorabil acest proiect de lege.
Proiectul de lege are ca obiect de reglementare ratificarea Memorandumului privind participarea României la programul NATO privind Transportul Strategic Aerian (SAC), prin achiziţionarea a 200 ore de zbor. Pe lângă ratificarea memorandumului, ordonanţa de urgenţă a Guvernului prevede şi plata contribuţiei anuale a României la Organizaţia NATO pentru Managementul Transportului Aerian (NAMO), precum şi drepturi salariale ale personalului navigant, nenavigant şi tehnic-ingineresc care va fi încadrat în Grupul de Transport Aerian de mare capacitate (HAW), unitate operativă multinaţională care va participa la acest program.  


2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale       art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

4. La lucrările Comisiei au fost prezenţi 22 deputaţi din totalul de 24 de membri.
5. La dezbateri au participat în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnul lt. col. Mircea Ursu, expert în cadrul Departamentului pentru Politică de Apărare şi domnul Adrian Alexe, consilier juridic în cadrul Direcţiei Cooperare Internaţională, ambii fiind reprezentanţi ai Ministerului Apărării Naţionale, precum şi domnul Daniel Ioniţă, directorul Direcţiei Politici de Securitate din cadrul Ministerulu Afacerilor Externe. 

În urma dezbaterilor, în şedinţele din 28 ianuarie şi 3 februarie 2009, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 
Preşedinte, 

Costică CANACHEU
consilier Daria Cotoc

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.132/2008 pentru ratificarea Memorandumului de Înţelegere între Ministerul Apărării al Republicii Bulgaria, Ministerul Apărării al Republicii Cehe, Ministerul Apărării al Republicii Estonia, Ministerul Apărării al Republicii Finlanda, Guvernul Republicii Ungare, Ministerul Apărării al Republicii Italiene, Ministerul Apărării al Republicii Letonia, Ministerul Apărării al Republicii Lituania, Ministrul Apărării al Regatului Ţărilor de Jos, Ministerul Apărării al Regatului Norvegiei, Ministrul Apărării Naţionale al Republicii Polone, Guvernul României, Ministerul Apărării al Republicii Slovenia, Guvernul Regatului Suediei şi Departamentul Apărării al Statelor Unite ale Americii privind Capabilitatea de Transport Strategic Aerian (SAC), deschis spre semnare la Luxemburg, la 14 februarie 2008 şi a Scrisorii de confirmare între Participanţii la SAC MoU cu privire la suspendarea şi reducerea unor costuri ale Programului privind Capabilitatea de Transport Strategic Aerian şi alocarea orelor de zbor neprevăzute în Program, trimis cu adresa nr. PL.x. 635 din 4 noiembrie 2008 şi înregistrat cu nr.32/712 din 05.11.2008. 


În raport cu obiectul şi conţinutul său, proiectul de lege face parte din categoria legilor ordinare.

Preşedinte, 

Costică CANACHEU 

